தேசிய மொழிபெயர்ப்புத் திட்டம் (என்டிஎம்) பற்றிய எண்ணம் முதன்முதலில் இந்திய பிரதமர் டாக்டர் மன்மோகன் சிங் அவர்களிடமிருந்து தோன்றியது என்றே கூறவேண்டும். தேசிய அறிவுசார் ஆணையத்தின் (National Knowledge Commission - NKC) முதல் குழுக் கூட்டத்தில் உரையாற்றும்பொழுது, பல முக்கிய துறைகளில் அறிவைப் பெறுவதற்கும், கல்வியிலும் தொடர் கற்றலிலும் பொதுமக்களின் பங்கேற்பை வலுப்படுத்துவதற்கும், விரிவுபடுத்துவதற்கும் மொழிபெயர்ப்பு நூலகளைக் கிடைக்கச் செய்வது எப்படி ஓர் உயிராதரமான விஷயம் என பிரதமர் அவர்கள் குறிப்பிட்டார்கள். பிரதமர் அவர்களின் கருத்தைக் குறிப்பிற்கொண்ட திரு. சாம் பிட்ரோடா தலைமையில் செயல்பட்ட ஆணையம், இந்தியாவின் கல்வி வளர்ச்சிக்கு உதவும்வகையில் மொழிபெயர்ப்புத் துறையை மேம்படுத்துவதற்கான ஒரு தனி நிறுவனமோ, திட்டமோ உடனடியாக தேவைப்படுகின்றது என்ற எண்ணத்தைப் பதிவு செய்தது.